EELNÕU

13.09.2024

**Kollektiivse töötüli lahendamise seaduse muutmise ja sellega seonduvalt teiste seaduste muutmise seadus**

**§ 1. Kollektiivse töötüli lahendamise seaduse muutmine**

Kollektiivse töötüli lahendamise seaduses tehakse järgmised muudatused:

**1**) paragrahvi 8 lõige 1 muudetakse ja sõnastatakse järgmiselt:

„(1) Riikliku lepitaja ülesandeid täidab õiguskantsler, kes aitab töötüli pooltel leida neid rahuldavat lahendust.“;

**2)** paragrahvi 8 lõige 2, §-d 81–86, § 10 lõige 2 ja § 29 tunnistatakse kehtetuks;

**3)** paragrahvi 11 täiendatakse lõigetega 21–24 järgmises sõnastuses:

„(21) Riiklik lepitaja alustab lepitusmenetlust töötüli põhjuste ja kõigi asjaolude väljaselgitamisega, eelkõige kuulates ära mõlema poole seisukohad tekkinud töötülis, nõudes vajaduse korral töötüliga seotud isikutelt ja asutustelt lepitustoiminguteks vajalikku teavet ning kontrollides ja analüüsides esitatud teavet.

(22) Enne lepituskoosolekut soovitab riiklik lepitaja pooltel leppida või teeb töötüli lahendamiseks ettepaneku.

(23) Kui pooled ei saavuta kokkulepet ega nõustu riikliku lepitaja ettepanekuga, kutsub riiklik lepitaja viie tööpäeva jooksul vastuse saamisest kokku lepituskoosoleku poolte seisukohtade ärakuulamiseks ja lepitusele suunamiseks, teatades pooltele lepituskoosoleku aja ja koha.

(24) Kui lepituskoosolekul ei saavutata kokkulepet, võib riiklik lepitaja esitada pooltele leppimiskokkuleppe projekti ja soovitada sellega nõustuda kolme tööpäeva jooksul. Leppimiskokkuleppe projektiga mittenõustumise korral otsustab riiklik lepitaja, kas jätkata või lõpetada lepitusmenetlus.“;

**4)** paragrahvi 11 täiendatakse lõikega 41 järgmises sõnastuses:

„(41) Riiklik lepitaja võib poolte ettepanekul või omal algatusel kirjaliku otsuse alusel peatada lepitusmenetluse kuni menetluse peatamise aluste äralangemiseni, kui:

1) pool ei ole esitanud asja lahendamiseks vajalikke dokumente;

2) pool ei ole mõjuval põhjusel ilmunud lepituskoosolekule vähemalt kahel korral;

3) lepituskoosoleku käigus selgub, et asja läbivaatamise toimingute jätkamiseks vajalikke täiendavaid tõendusmaterjale.“;

**4)** seadust täiendatakse §-ga 30 järgmises sõnastuses:

„**§ 30. Riikliku lepitaja ülesannete ümberkorraldamine**

(1) 2025. aasta 1. aprillil jõustuvate riikliku lepitaja ülesannete ümberkorraldamise toimingud teeb riiklik lepitaja 2025. aasta 31. märtsiks.

(2) 2025. aasta 31. märtsi seisuga ametisse nimetatud riiklikule lepitajale makstakse seoses käesoleva seaduse muudatustega hüvitist riikliku lepitaja ühe kuu keskmise ametipalga ulatuses, lähtudes 2025. aasta 31. märtsil kehtinud kõrgemate riigiteenijate ametipalkade seaduse redaktsioonist.“.

**§ 2. Avaliku teenistuse seaduse muutmine**

Avaliku teenistuse seaduse § 2 lõike 3 punkt 8 tunnistatakse kehtetuks.

**§ 3. Kõrgemate riigiteenijate ametipalkade seaduse muutmine**

Kõrgemate riigiteenijate ametipalkade seaduse § 3 lõige 18 tunnistatakse kehtetuks.

**§ 4. Maksukorralduse seaduse muutmine**

Maksukorralduse seaduse § 251 lõike 4 punkt 11 tunnistatakse kehtetuks.

**§ 5. Ravikindlustuse seaduse muutmine**

Ravikindlustuse seaduse § 5 lõike 2 punktist 2 ja § 6 pealkirjast jäetakse välja tekstiosa „riiklik lepitaja,“ vastavas käändes.

**§ 6. Tööturumeetmete seaduse muutmine**

Tööturumeetmete seaduses tehakse järgmised muudatused:

**1)** paragrahvi 8 lõike 4 punktist 4 ja § 18 lõike 3 punktist 2 jäetakse välja tekstiosa „riikliku lepitajana,“;

**2)** seaduse 10. peatüki 1. jagu täiendatakse §-ga 351 järgmises sõnastuses:

„**§ 351. Erisus riikliku lepitaja ülesannete ümberkorraldamisel**

2025. aasta 31. märtsi seisuga ametisse nimetatud riikliku lepitaja suhtes kohaldatakse käesoleva seaduse 2025. aasta 31. märtsil kehtinud redaktsiooni.“.

**§ 7. Töötuskindlustuse seaduse muutmine**

Töötuskindlustuse seaduses tehase järgmised muudatused:

**1)** paragrahvi 3 lõikest 1 jäetakse välja tekstiosa „riiklik lepitaja,“;

**2)** paragrahvi 7 lõike 1 punktist 1 jäetakse välja tekstiosa „või tasu riikliku lepitajana“;

**3)** seadust täiendatakse §-ga 527 järgmises sõnastuses:

„**§ 527. Erisus riikliku lepitaja ülesannete ümberkorraldamisel**

2025. aasta 31. märtsi seisuga ametisse nimetatud riikliku lepitaja suhtes kohaldatakse käesoleva seaduse 2025. aasta 31. märtsil kehtinud redaktsiooni.“.

**§ 8. Töövaidluse lahendamise seaduse muutmine**

Töövaidluse lahendamise seaduse § 7 lõikes 3 asendatakse sõnad „riikliku lepitaja“ sõnadega „soolise võrdõiguslikkuse ja võrdse kohtlemise voliniku“.

**§ 9. Õiguskantsleri seaduse muutmine**

Õiguskantsleri seaduse § 1 täiendatakse lõikega 12 järgmises sõnastuses:

„(12) Õiguskantsler täidab kollektiivse töötüli lahendamiseks riikliku lepitaja ülesandeid kollektiivse töötüli lahendamise seaduses ettenähtud korras.“.

**§ 10. Seaduse jõustumine**

Käesoleva seaduse § 1 punktid 1–3 ja §-d 2–9 jõustuvad 2025. aasta 1. aprillil.

Lauri Hussar

Riigikogu esimees

Tallinn, ”.…” …………….. 2024. a.

Algatab Vabariigi Valitsus …………… 2024

(allkirjastatud digitaalselt)